In nomine sancte et individue Trinitatis. Ego Hugo, Dei gratia Senonensis archiepiscopus, notum fieri volo omnibus hominibus, presentibus et futuris, quod Terricus et Petrus, filii Philippi qui factus est monachus Vallislucentis, concesserunt et laudaverunt fratribus et domui Pontiniacensi, jure perpetuo possidendum, quicquid calumniabantur in toto territorio de Malveriis, sive planum sive nemus sit; quod pater eorum Philippus quondam dederat Pontiniacensi ecclesie, ita ut in illo territorio nichil ulterius se requisituros aut calumniaturos promiserint, quod ecclesia Pontiniacensis antea possedisset, scilicet eidem ecclesie totum dimiserint libere et quiete, jure perpetuo possidendum. Actum, anno ab Incarnatione Domini Mº Cº LXº VIIº, in manu nostra, presentibus testibus: domino Guillelmo, fratre nostro, Autissiodorensi electo; Odone, decano Senonensi; Omero, monacho Vallislucentis; Garnerio de Fusseio; Petro de Varelleis; Iterio de Flacei, filio Joffridi et Hugone, quondam Senonensi preposito.